PTT ยืดเวลาส่วนลด LPG ผู้มีรายได้น้อยอีก 3 เดือน
PTT ขยายเวลาให้ส่วนลด LPG ผู้มีรายได้น้อยอีก 3 เดือน ถึง 30 มิ.ย.65 บรรเทาภาระค่าครองชีพปชช.
PTT ขยายเวลาให้ส่วนลด LPG ผู้มีรายได้น้อยอีก 3 เดือน บรรเทาภาระค่าครองชีพปชช.
23 มี.ค. 2565

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า จากสถานการณ์พลังงานโลกที่ยังคงผันผวน การแพร่ระบาดของเชื้อโควิด-19 ในประเทศที่ยังอยู่ในระดับสูง ที่ประชุมคณะกรรมการจัดการ ปตท. จึงมีมติอนุมัติให้ขยายระยะเวลาช่วยเหลือส่วนลดค่าซื้อก๊าซ LPG แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ จำนวนเงิน 100 บาท/คน/เดือน ต่อไปอีก 3 เดือน ตั้งแต่วันที่ 1 เม.ย.ถึง 30 มิ.ย.2565
ทั้งนี้สอดคล้องกับนโยบายภาครัฐ เพื่อลดภาระค่าครองชีพของประชาชน และบรรเทาผลกระทบจากการปรับราคาก๊าซหุงต้ม (LPG) โดย ปตท. ได้สนับสนุนส่วนลดค่าซื้อก๊าซหุงต้ม (LPG) แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ มาตั้งแต่เดือนต.ค.2562 เป็นต้นมา เป็นงบประมาณรวมกว่า 15.6 ล้านบาท